

**A N U N Ț**

**ÎN ATENȚIA DAPP/REPREZENTANȚI**

Luând în considerare prevederile Normelor privind modul de calcul și procedura de aprobare a prețurilor maximale ale medicamentelor de uz uman aprobate prin Ordinul ministrului sănătății nr. 368/2017 publicat în Monitorul Oficial al României nr. 215 din 29 martie 2017, cu modificările și completările ulterioare (**„Norme”**),

Ministerul Sănătății anunță organizarea sesiunii de corecție a prețurilor maximale a medicamentelor de uz uman valabile în România, **publicate în Catalogul național al prețurilor medicamentelor autorizate de punere pe piață în România (CANAMED).**

Deținătorii de APP sau reprezentanții acestora vor depune documentele prevăzute la **art. 4 alin. (14) din Norme.**

Cererile însoțite de documentația care fundamentează propunerile de preț vor fi depuse  începând cu data de **01.09.2024** până la data de **20.09.2024** **(art. 4 alin.(154) din Norme).**

Vor fi depuse în vederea corecției exclusiv dosare pentru medicamente inovative cu preț de producător înregistrat în Canamed mai mare de 50 lei și pentru care nu există PRG/PRB sau PRI **(art. II alin. (1) din OMS nr. 3691/2024 pentru modificarea și completarea Normelor).**

Macheta care conține medicamentele pentru care este necesară depunerea dosarelor în vederea corecției este atașată prezentului Anunț.

În funcție de medicamentele incluse în portofoliile deținătorilor de APP sau reprezentanților acestora, în spiritul bunei colaborări, venim cu rugămintea ca în urma analizei acesteia (machetă) să fie semnalate cu celeritate și justificat, ELIMINĂRI CIM sau ADĂUGĂRI CIM, după caz (adrese de poștă electronică monica.negovan@ms.ro și bogdan.predescu@ms.ro).

Prețurile medicamentelor care nu se încadrează în categoria celor de mai sus vor fi actualizate la cursul mediu de schimb valutar BNR utilizat la corecție – T2 2024 **(art. II alin. (2) din OMS nr. 3691/2024 pentru modificarea și completarea Normelor).**

În situația în care deținătorii APP sau reprezentanții acestora nu doresc efectuarea actualizării la cursul mediu de schimb valutar T2 2024, în perioada **01.09.2024 – 20.09.2024**, aceștia vor comunica acest lucru la adresa de poștă electronică ***corectie2024\_nu******actualizare@ms.ro*****,** prin indicarea punctuală a medicamentelor în cauză - detalii medicament **(art. II alin. (5) din** **OMS nr. 3691/2024 pentru modificarea și completarea Normelor).**

Cataloagele de prețuri din țările de referință prevăzute la art. 5 alin. (1) lit. d) din Norme (fără a se lua în considerare catalogul din Republica Ungară) se vor raporta la cele **valabile la data de 01.06.2024 (art. 4 alin. (153) din Norme).**

Medicamentele pentru care nu se depun cereri însoțite de toate documentele potrivit art. 4 alin. (14) din Norme, în interiorul perioadei calendaristice precizate mai sus vor fi supuse celor statuate la **art. 4 alin. (16),** respectiv **art. 8 alin. (6),** coroborat cu prevederile **art. 5^3 din Norme**.

Depunerea documentelor se va realiza prin intermediul platformei Punctul de Contact Unic Electronic (PCUe) prin completarea procedurii denumită **“CORECTIE PRETURI 2024”** - cu obligația respectării celor statuate prin **art. 3 alin.(1) lit. ș1)** și **lit ș2)** **din Norme** sau integrat prin alte platforme informatice**.**

“**ş1)** alte platforme - orice platformă IT achiziţionată de minister, dezvoltată de minister sau în colaborare cu ministerul, administrată tehnic de minister, în colaborare cu ministerul sau prin achiziţie de servicii specifice, prin care, opţional, la latitudinea companiilor DAPP/DAIP, dosarele de preţ, generate sub formă de colecţie de documente electronice, şi comunicările se transmit integrat către minister, utilizând aceleaşi seturi de date din cataloagele sursă pentru ţările de comparaţie prevăzute la art. 5 alin. (1) lit. d), ale căror linkuri sunt publicate în pagina dedicată a site-ului ministerului, în format electronic;

**ş2)** Recipisa electronică a selecţiei din cataloagele de comparaţie - document, în format electronic standardizat, ce conţine înregistrarea selecţiei voluntare a medicamentelor şi elementelor de date asociate acestora din cataloagele sursă pentru ţările de comparaţie prevăzute la art. 5 alin. (1) lit. d), ale căror linkuri sunt publicate în pagina dedicată a site-ului ministerului, disponibile la data creării sale, conform structurii prevăzute în anexa nr. 8, generat de aplicaţia IT cu aceeaşi denumire, al cărei link este publicat în pagina dedicată a site-ului ministerului”

**Vă mulțumim și vă dorim succes în procesul de corecție!!!**